India COVID Update: രാജ്യത്ത് 25,072 പുതിയ കോവിഡ് രോഗികള്, 160 ദിവസത്തിനിടയിലെ ഏറ്റവും കുറഞ്ഞ നിരക്ക് ന്യൂഡല്ഹി: രാജ്യത്ത് കഴിഞ്ഞ 24 മണിക്കൂറിനിടെ കോവിഡ് Covid19 സ്ഥിരീകരിച്ചത് 25,072 പേര്ക്ക്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ 160 ദിവസത്തിലെ ഏറ്റവും കുറഞ്ഞ പ്രതിദിന നിരക്കാണിത്. 389 മരണം കൂടി കോവിഡ് 19 മൂലമെന്ന് സ്ഥിരീകരിച്ചു. രാജ്യത്ത് ഇതിനകം 3,24,49,306 പേര്ക്ക് കോവിഡ് സ്ഥിരീകരിച്ചു. അതേസമയം 44,157 പേര് രോഗമുക്തി Recovery നേടിയെന്നും കേന്ദ്ര ആരോഗ്യമന്ത്രാലയം Minsitry of Health അറിയിച്ചു. നിലവില് രാജ്യത്ത് 3,33,924 പേരാണ് കോവിഡ് ബാധിച്ച് ചികിത്സയിലുള്ളത്. ഇത് 155 ദിവസത്തെ ഏറ്റവും താഴ്ന്ന നിരക്കാണ്. ഇതുവരെ കോവിഡ് ബാധിച്ച് 4,34,756 പേര് മരിച്ചെന്നും 3,16,80,626 പേര് ഇതിനകം രോഗമുക്തരായെന്നും കേന്ദ്ര ആരോഗ്യ മന്ത്രാലയം വിശദീകരിച്ചു. 58,25,49,595 പേരാണ് ഇതുവരെ രാജ്യത്ത് വാക്സിന് സ്വീകരിച്ചത്. 24 മണിക്കൂറില് 7,95,543 പേര് വാക്സിനേഷന് വിധേയമായിട്ടുണ്ട്. ZyCoVD Vaccine : സൈഡസ് കാഡില 3മുതല്12 വയസ് വരെ പ്രായമുള്ള കുട്ടികള്ക്കുള്ള വാക്സിന് പരീക്ഷണം ആരംഭിച്ചു ഐസിഎംആര് നല്കുന്ന വിവരങ്ങള് അനുസരിച്ച് ഇതുവരെ രാജ്യത്ത് 50,75,51,399 സാമ്ബിളുകള് പരിശോധിച്ചു. ഇവയില് ഞായറാഴ്ച മാത്രം പരിശോധിച്ചത് 12,95,160 സാമ്ബിളുകളാണ്. പ്രതിദിന Positivity നിരക്ക് ഇപ്പോള് 1.94 ശതമാനമാണ്. കഴിഞ്ഞ 28 ദിവസമായി ഇത് 3 ശതമാനത്തില് താഴെയാണ്. അതേസമയം പ്രതിവാര പോസിറ്റിവിറ്റി നിരക്ക് 1.91 ശതമാനമാണ്, ഇതും കഴിഞ്ഞ 59 ദിവസമായി 3 ശതമാനത്തില് താഴെയാണ്. കോവിഡ് 19 ലോകമെമ്ബാടും വ്യാപിക്കുന്നത് തുടരുകയാണ്. ചൈനയില് 2019 ഡിസംബറില് ആദ്യത്തെ കേസുകള് റിപ്പോര്ട്ട് ചെയ്തതിന് ശേഷം ഏകദേശം 200 രാജ്യങ്ങളിലായി 212,554,454 സ്ഥിരീകരിച്ച കേസുകളും 4,443,898 മരണങ്ങളും രേഖപ്പെടുത്തി. 38,231,787 കേസുകളുമായി യുഎസ് ഏറ്റവും കൂടുതല് ബാധിക്കപ്പെട്ട രാജ്യമായി തുടരുന്നു. കോവിഡ് വ്യാപനം രൂക്ഷമായ മറ്റ് രാജ്യങ്ങള് ഇന്ത്യ, ബ്രസീല്, റഷ്യ, ഫ്രാന്സ് എന്നിവയാണ്. Covid Vaccine : 44 കോടി കോവിഡ് വാക്സിന് ഡോസുകള്ക്ക് കൂടി ഓര്ഡര് നല്കിയെന്ന് കേന്ദ്ര സര്ക്കാര് സൈകോവ് ഡി വാക്സീനുകള് 3 മുതല് 12 വയസ് വരെ പ്രായമുള്ള കുട്ടികളില് പരീക്ഷണം ആരംഭിച്ചുവെന്ന് സൈഡസ് കാഡില അറിയിച്ചു. ഈ പ്രായ പരിധിയിലുള്ള കുട്ടികള്ക്ക് വാക്സിന് നല്കാനുള്ള അനുമതിക്കായി ഉടന് തന്നെ ഡ്രഗ്സ് കണ്ട്രോളര് ജനറല് ഓഫ് ഇന്ത്യയെ സമീപിക്കുമെന്നും സൈഡസ് കാഡില അറിയിച്ചിട്ടുണ്ട്. രാജ്യത്ത് 12 വയസ്സിന് മുകളിലുള്ള കുട്ടികള്ക്ക് കുത്തിവെപ്പെടുക്കാന് അനുമതി ലഭിക്കുന്ന ആദ്യ കോവിഡ് വാക്സിനാണ് സൈഡസ് കാഡിലയുടെ സൈകോവ് ഡി വാക്സീനുകള്. കോവിഡ് വാക്സിന് അടുത്ത മാസം മുതല് വിപണിയില് എത്തിക്കുമെന്ന് നിര്മ്മാതാക്കള് അറിയിച്ചിരുന്നു. ZyCoVD വാക്സിനുകള്ക്ക് അടിയന്തര ഉപയോഗത്തിന് കഴിഞ്ഞ ദിവസമാണ് ഡിസിജിഐ അനുമതി നല്കിയത്. ഇന്ത്യ തദ്ദേശീയമായി നിര്മിക്കുന്ന രണ്ടാമത്തെ കൊവിഡ് വാക്സിന് ഉടന് ബയോളജിക്കല്ഇയുമായി കേന്ദ്രസര്ക്കാര് കരാര് ഒപ്പുവച്ചു 66.6 ശതമാനം ഫലപ്രാപ്തിയാണ് ഈ വാക്സിന് ഉള്ളത്. കൊറോണ വൈറസിനെതിരായ ലോകത്തിലെ ആദ്യത്തെ പ്ലാസ്മിഡ് ഡിഎന്എ വാക്സിന് ആണ് സൈകോവ്ഡി. രോഗപ്രതിരോധവ്യവസ്ഥ തിരിച്ചറിയുകയും പ്രതികരിക്കുകയും ചെയ്യുന്ന പ്രോട്ടീന് ഉണ്ടാക്കാന് വൈറസില് നിന്നുള്ള ജനിതക വസ്തുക്കളുടെ ഒരു ഭാഗം ഇതിനായി ഉപയോഗിക്കുന്നു. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.